hu hu hu hu hu hu hu pt hu hu fr hu hu hu en hu hu hu hu hu hu hu hu hu hu hu hu hu hu hu hu en en nl en en nb hu hu hu hu hu hu hu hu hu en de it en en en fr fi fi pl sl ja hbs_lat en en de en en fr hu hu hu hu hu en hu hu hu hu hu pl hu hu hu hu hu hu hu hu hu hu hu en hu et hu hu hu hu en hu hu hu en hu hu hu hu hu hu hu hu en hu hu hu hu
Ezt érdemes tudni a Zigbee kommunikációs protokollról | SmartBuild
Számos okosotthon rendszer alkalmazza a Zigbee kommunikációs protokollt. A Zigbee technológia vezeték nélküli hálózat, amelyet elsősorban okosotthon eszközök közötti kommunikációra használnak. Segítségével komplex és sok funkciót ellátó épületautomatizálási rendszereket lehet alkotni. Cikkünkben összefoglaltuk a legfontosabb tudnivalókat a Zigbee technológia kapcsán!
A Zigbee egy vezeték nélküli, rádiós hálózat, amelyet leginkább okosotthon rendszerek használnak kommunikációs célokra. Összefoglaltuk a Zigbee kommunikációs protokollhoz kapcsolódó legfontosabb információkat.
A Zigbee eszközök 2.4 GHz frekvencia sávot használnak.
A Zigbee eszközök az AES-128 szimmetrikus kulcsú titkosítást használják, amely biztonságos adattranszfert tesz lehetővé.
Alacsony adatátviteli képességű kommunikációs megoldás. 20-250 Kbps sebességet tudnak biztosítani a Zigbee eszközök. Ez elegendő a szenzorok és a hub közötti adatátvitelhez.
Mindössze 30 milliszekundum alatt képes csatlakozni egy eszköz a Zigbee hálózatra.
A Zigbee hálózatok a teoretikus határ szerint akár 65000 eszközt is képesek kezelni. A gyakorlati határ ennél jelentősen alacsonyabb, azonban akár 200-300 eszköz is megbízható módon használható egy Zigbee hálózaton.
A Zigbee eszközök alacsony energiaigényűek, így egy akkumulátor akár több éven keresztül is képes energiával ellátni egy szenzort.
Rövid hatótávú kommunikációra alkalmas. Beltéren 70-100 méter, míg kültéren akár 300 méter is lehet a hatótávolság.
A Zigbee eszközök használhatóak mesh hálózatban, ami redundanciát és nagyobb lefedettséget jelent.
Zigbee kommunikációs protokoll előnyei
Okosotthon tervezés előtt állsz? Számos kommunikációs protokoll közül választhatsz! A legelterjedtebb technológiák:
Ahhoz, hogy az igényeidnek megfelelő okosotthont alakíts ki, elengedhetetlen az elérhető kommunikációs protokoll technológiák előnyeinek és hátrányainak mérlegelése. Az alábbiakban összegeztük a Zigbee technológia legfontosabb előnyeit.
A mesh hálózat vagy mesh topológia (angolul mesh network) lényege, hogy a hálózati központ funkcióját több kisebb központ látja el. A Zigbee hub látja el a koordinátor szerepet. Ehhez kapcsolódnak az okosotthon berendezései, amelyek router és végpont (end device vagy endpoint) csoportba sorolhatóak. Hogy mi a különbség? Mutatjuk!
Router: A router eszközök képesek hálózati elosztóként funkcionálni. Tehát más eszközök csatlakozhatnak a routerekhez a vezeték nélküli Zigbee hálózatot használva. Ez redundanciát és nagyobb lefedettséget eredményez. Kizárólag olyan eszköz lehet router, amely direkt energiaforrással rendelkezik és folyamatosan üzemel.
Végpont: A végpont eszközök a routerhez és/vagy a hubhoz csatlakoznak. Nem képesek a hálózatot megosztani. A végpont eszközök akkumulátorról működnek.
2. Kedvező ár-érték arány
A Zigbee eszközök általában olcsóbbak, mint a konkurens kommunikációs protokollt használó eszközök. Alacsony áruk mellett fontos megemlíteni, hogy a Zigbee technológiát használó eszközök olykor nem kompatibilisek egymással a kisebb mértékű sztenderdizáltság miatt.
3. Rengeteg Zigbee eszköz érhető el
A Zigbee kommunikációs protokoll széles körben elterjedt. Az alábbi vállalatok gyártanak Zigbee eszközöket:
Több ezer Zigbee technológiát használó termék közül választhatod ki az okosotthon rendszeredbe leginkább illeszkedő berendezéseket. A kellemetlen meglepetés elkerüléséhez mindig győződj meg arról, hogy a megvásárolni kívánt Zigbee eszköz illeszkedik meglévő ökoszisztémába.
A Zigbee technológia egyik legjelentősebb előnye az alacsony energiafelhasználás. Ez megnöveli az akkuidőt és kisebb szenzor méreteket tesz lehetővé. Egy akkumulátorral akár 1-2 évig is üzemképes maradhat egy Zigbee eszköz.
Z-Wave vs. Zigbee: melyiket válasszam?
A Z-Wave és Zigbee technológiát gyakran hasonlítják egymáshoz. Terjedelmi okok miatt nem tudunk a két technológia közötti összes különbségre kiterjedő elemzést nyújtani ebben a bejegyzésben. Azonban a legfontosabb különbségeket összefoglaltuk.
Ár: A Z-Wave készülékek általában drágábbak, mint a Zigbee berendezések. A némileg magasabb ár fő oka a Z-Wave Alliance tanúsítvány megszerzésének költsége. A tanúsítvánnyal rendelkező termékek minőségét és kompatibilitását független laboratóriumokban ellenőrzik. Az eljárás költségét a gyártó cégeknek kell megfizetni, ez pedig jelentkezik a termék fogyasztói árában.
Frekvencia: A Z-Wave berendezések kevésbé terhelt frekvencia sávot használnak, amely csökkenti az interferencia és az átmeneti üzemhiba kockázatát.
Kompatibilitás: A eltérő gyártóktól származó Zigbee eszközök kompatibilitása problémás lehet. Ezzel szemben a tanúsítvánnyal rendelkező Z-Wave készülékek mindenképpen kompatibilisek.
Megbízhatóság: Mindkét kommunikációs protokoll mesh hálózatot használ, amely megfelelő hálózati tervezéssel és konfigurációval redundanciát és nagyfokú megbízhatóságot nyújt. Az interferencia esélye kisebb azonban a Z-Wave készülékek esetén.
Zigbee gateway (Zigbee hub)
A Zigbee gateway (más szóval Zigbee hub vagy Zigbee központ) a centrális egység, amely a következő feladatokat látja el:
smart eszköz működését koordinálja,
lehetővé teszi a felhasználó kapcsolódását.
Fontos, hogy sok modern okosotthon rendszer képes több kommunikációs protokoll együttes kezelésére. Így nem csupán a Zigbee gateway képes a Zigbee eszközök kezelésére.
A Zigbee kapcsoló olyan eszköz, amely nem kizárólag a kapcsoló funkciókat látja el, hanem a mesh hálózatban routerként is működik. Így képes nagyobb hálózati redundanciát és lefedettséget teremteni.
A Zigbee termosztát olyan eszköz, amellyel szabályozható a helyiségben tartani kívánt hőmérséklet. Amennyiben a fűtő-hűtő rendszer csatlakoztatva van az okosotthon rendszerre, a termosztát és hőszenzor segítségével akár teljesen automatizálható egy adott hőfok fenntartása.
A Zigbee nyitásérzékelő olyan szenzor, amelyet ablakokra, garázs-, bejárati- és szekrényajtókra lehet szerelni. Segítségükkel automatikus folyamatok indíthatóak el. Ilyen lehet egy világítótest automatikus bekapcsolása az ajtónyitás hatására.
Zigbee routernek nevezhető az összes eszköz, amely a mesh hálózat kapcsolódva képes hálózati elosztóként funkcionálni. Ezek az eszközök mindig direkt áramforrással rendelkeznek és folyamatosan bekapcsolt állapotban üzemelnek.
A Zigbee konnektor olyan okos elektromos konnektor, amely okos otthon rendszerünkbe kapcsolódva szabályozható. Segítségével bizonyos elektromos berendezéseket távolról, telefonkészülékről, laptopról vagy tabletről ki-be kapcsolhatunk.
Felkeltette érdeklődésed az okosotthon rendszer kialakítása? Kérj árajánlatot!
Legegyszerűbben telefonon és elektronikus formában léphetsz velünk kapcsolatba. Csak kattints az alábbi gombra és kérj árajánlatot!
© 2022 SmartBuild Kft.
A weboldalon a minőségi felhasználói élmény érdekében sütiket használunk. Ismerje meg tájékoztatónkat arról, hogy milyen sütiket használunk, vagy a beállítások résznél ki lehet kapcsolni a használatukat.
Close GDPR Cookie Settings
Ez a weboldal sütiket (cookies) használ ahhoz, hogy a weboldal megfelelően működjön, továbbá az oldalt felkereső látogatók számára a legjobb felhasználói élményt lehessen biztosítani. A sütikben elmentett információk a weboldalt felkereső látogatók böngészőjében kerül tárolásra, és olyan adatokat tartalmaznak amelyeknek segítségével felismerhetjük, ha a weboldalra visszalátogat, vagy segít abban, hogy a weboldal melyik oldalait látogatja a felhasználó a leggyakrabban, mik a legérdekesebbek számára, melyik részek a legjobban használhatóak.
A felhasználó a bal oldali rész fülein keresztül a süti beállításokat részletesen be tudja állítani.
A feltétlenül szükséges sütiket mindenkor engedélyezni kell, hogy elmenthessük a beállításokat a sütik további kezeléséhez.
Enable or Disable Cookies
Amennyiben ez a süti nem kerül engedélyezésre, akkor nem tudjuk elmenteni a kiválasztott beállításokat, ami azt eredményezi, hogy minden egyes látogatás alkalmával ismételten el kell végezni a sütik engedélyezésének műveletét.
További információ az Adatvédelmi irányelvekről.
Összes engedélyezése Változtatások mentése